als_Latn dik_Latn sag_Latn
“Shtetet e Bashkuara të Amerikës duhet të negociojnë me Bashar al Assad për t’i dhënë fund konfliktit në Siri, i cili tashmë ka hyrë në vitin e pestë”
Do të na duhet t’ia bëjmë të qartë Assad-it, që ka një vendosmëri nga të gjithë faktorët, për të gjetur një zgjidhje politike dhe jam i bindur se me përpjekjet e aleatëve tanë dhe të tjerëve, do të ketë një presion në rritje ndaj Assad-it”
Sekretari i Shtetit, John Kerry, ka zhvilluar dje bisedime në Zvicër me homologun e tij iranian, Jawad Zarif, në përpjekje për të arritur një marrëveshje të përkohshme me Iranin për programin bërthamor brenda afatit të 31 marsit
“Shtetet e Bashkuara të Amerikës duhet të negociojnë me Bashar al Assad për t’i dhënë fund konfliktit në Siri, i cili tashmë ka hyrë në vitin e pestë.” Këtë e ka konfirmuar sekretari i Shteteve të SHBA-së, John Kerry, në një intervistë në Cbs. Është hera e parë që Kerry këmbëngul se Assad-i e ka humbur legjitimitetin dhe se rruga e paqes lidhet me braktisjen e tij të pushtetit. “Në fund të fundit na duhet të negociojmë. Do të na duhet t’ia bëjmë të qartë Assad-it, që ka një vendosmëri nga të gjithë faktorët për të gjetur një zgjidhje politike dhe jam i bindur se me përpjekjet e aleatëve tanë dhe të tjerëve, do të ketë një presion në rritje ndaj Assad-it”, ka thënë Kerry. Assad është nën presion të jashtëzakonshëm nga brenda dhe jashtë vendit. Katër vjet luftë civile mes forcave qeveritare dhe grupeve kryengritëse opozitare, si edhe sulmet mizore të ekstremistëve të Shtetit Islamik në veri dhe lindje, kanë shkaktuar vdekjen e mbi 200 mijë vetëve dhe zhvendosjen e miliona të tjerëve, si edhe kanë shkatërruar infrastrukturën e vendit.
Bisedimet bërthamore SHBA – Iran
Shtëpia e Bardhë i ka kërkuar Kongresit që të mos ndërhyjë në negociatat me Iranin për aftësitë e tij bërthamore. Shefi i personelit i Shtëpisë së Bardhë, Dennis McDonough, paralajmëroi Kongresin në një letër se, një projektligj që është nën shqyrtim, përmes të cilit kërkohet miratimi i Kongresit për çdo marrëveshje me Iranin për aftësitë e tij bërthamore, mund të kishte “një efekt thellësisht negativ” te negociatat. Zyrtarët e Shtëpisë së Bardhë kanë thënë se Presidenti Barack Obama do t’i vinte veton një projektligji të tillë. Sekretari i Shtetit, John Kerry, ka zhvilluar dje bisedime në Zvicër me homologun e tij iranian, Jawad Zarif, në përpjekje për të arritur një marrëveshje të përkohshme me Iranin për programin bërthamor brenda afatit të 31 marsit.
SHKRIME TË TJERA ME INTERES
als_Latn als_Latn als_Latn als_Latn als_Latn als_Latn als_Latn